НАРОДНО ЧИТАЛИЩЕ „САМОРАЗВИТИЕ – 1887”

С.КРУШОВЕНЕ ОБЛ.ПЛЕВЕН

ОТЧЕТЕН ДОКЛАД

ЗА ДЕЙНОСТТА НА НАРОДНО ЧИТАЛИЩЕ „САМОРАЗВИТИЕ -1887”

за 2022 година

УВАЖАЕМИ ДАМИ И ГОСПОДА, ДРАГИ ЧИТАЛИЩНИ ДЕЙЦИ,СКЪПИ САМОДЕЙЦИ, ДОБРЕ ДОШЛИ НА ДНЕШНОТО ГОДИШНО ОТЧЕТНО СЪБРАНИЕ.

ДАМИ И ГОСПОДА,

НА ГОДИШНОТО ОТЧЕТНО-ИЗБОРНО СЪБРАНИЕ ПРЕЗ 2022 ГОД. В НАСТОЯТЕЛСТВОТО НА ЧИТАЛИЩЕТО БЯХА ИЗБРАНИ СЛЕДНИТЕ ЛИЦА: СНЕЖАНА МИХАЙЛОВА – ПРЕДСЕДАТЕЛ,ВИОЛЕТА НИКОВА,НИНА ПЕТКОВА,СТАНИМИР МИРАЗЧИЙСКИ, САШО ПЕЧЕНЯКОВ, НИНА ТРАНКОВА И ДЕНИЦА ГАВРИЛОВА

В СЪСТАВА НА ПРОВЕРИТЕЛНАТА КОМИСИЯ ВЛИЗАТ: ПЛАМЕН РУМПОЛОВ – ПРЕДСЕДАТЕЛ, ЙОВЧО ЖЕЛЕВ И АНТОАНЕТА МИХАЙЛОВА.

ПРЕЗ 2022 ГОД. ИМАМЕ ПРОВЕДЕНИ ЕДНО ОБЩО СЪБРАНИЕ И ШЕСТ НА НАСТОЯТЕЛСТВОТО. НА ЗАСЕДАНИЯТА НА НАСТОЯТЕЛСТВОТО СА РАЗГЛЕЖДАНИ ВЪПРОСИ ЗА СЪСТОЯНИЕТО НА МАТЕРИАЛНАТА БАЗА,КОЛЕКТИВИТЕ,ФИНАНСОВИ И ОРГАНИЗАЦИОННИ ВЪПРОСИ.

БИБЛИОТЕЧНА ДЕЙНОСТ:

Българските библиотеки имат изключителна роля в историята на нашия народ. В тях е книжното богатство на България, те са съкровищница на човешкия дух и въображение.

За отчетната 2022 година библиотечния фонд на НЧ „Саморазвитие -1887“ с. Крушовене наброява 12029 библиотечни документа. Фонда на библиотеката бе увеличен с 15 броя нови заглавия. И тази година кандидатствахме по Проект „Българските библиотеки-съвременни центрове за четене и информираност“ към Министерството на Културата, но този път не бяхме одобрени. Потребителите на библиотеката през 2022 година са 29 ;заетите библиотечни документи – 610 ;посещенията за дома – 170, а в читалнята 242.

Читалищата са символ на нашата вековна култура, огнище за съхраняване на националното ни самосъзнание. Те имат добродетелта да бъдат преносители на светлината.

Към читалището функционира Женска певческа група „Романтика“.

През отчетната година колективът към читалището взе участие в честването на бележити дати и годишнини, общоселски мероприятия и фолклорни събори. Някой от мероприятията организирахме сами, а други съвместно с кметство, училище, детска градина, ДСП.

Общоселски мероприятия:

-Йордановден, проведен на моста на река Искър;

- Радиопредаване за деня на родилната помощ;

- За празника Трифон Зарезан направихме ритуално зарязване на лозята ,както и тематично подчинен кът;

- Честване на Баба Марта, която обиколи селото, институции и магазини и върза на всички мартенички за здраве и благоденствие и отново бе направен кът;

- МДЖ-8 Март отбелязахме с празнично общоселско тържество;

-Тържество бе организирано и за първа пролет;

- По случай Великден читалището, съвместно с детската градина поднесоха на жителите на селото богата литературно- музикална програма както и беше направен тематично подчинен кът;

- За Лазарица имахме лазаруване на малки лазарки;

- Не бе пропуснат и 6 Май - Гергьовден – читалището и ДГ изнесоха богата програма на площада на селото и отново бе направен кът;

- На Еньовден брахме билки и направихме венец, който поставихме на входната врата на кметството та всеки минал под него да е здрав през годината;

- През м. август организирахме програма за посрещане на колоездачите от Дунав Ултра;

- За поредна година чествахме християнския празник Успение на Пресвета Богородица и даване на курбан;

- Читалището, съвместно с ДСП взеха участие в посрещането на римският кораб лусория в с. Байкал с местни традиционни ястия;

- За първа година проведохме „Празник на крушата“ на площада на селото, в който взеха участие колективи от различни читалища с кулинарна изложба и изява на колективите. Гост на празника бе певицата Ана-Мария. Получи се прекрасен празник за селото;

- Честване празника на църквата „Св. Архангел Михаил“ и даване на курбан за здраве и берекет за селото;

- Участвахме с традиционни ястия в празника на МИГ Долна митрополия „Пазители на традициите“ в Тръстеник;

- За Коледните празници организирахме празнично общоселско тържество, а коледарите обходиха селото и наричаха за здраве , щастие и берекет;

Бележити дати и годишнини:

- Възпоменателно честване 149 години от обесването на Васил Левски и направен тематичен кът във фоайето на кметството;

- По случай международния ден на детската книга, децата от детската градината бяха гости на читалището. Те разгледаха библиотеката, представена и бе презентация за произхода на книгата и също така четохме приказки;

-24 Май – ден на славянската писменост, на българската просвета и култура – шествие и празнична програма в обновения салон, съвместно с училище и детска градина;

- 2 Юни – ден на Ботев и на загиналите за свободата на България – възпоменателно честване и поднасяне на венци на паметника;

- По повод 50 години от гибелта на Чавдар Джуров поднесохме цветя и венец пред паметника на летците;

- Отбелязахме международния ден на младежта с приятелска футболна среща между децата на с. Крушовене и с. Славовица;

- Съвместно с училище и детската градина открихме новата учебна година;

- 1 Ноември –ден на народните будители – в клуба на пенсионера представихме презентация за живота на Паисий и написването на „История славянобългарска“;

- По случай областната седмица на четенето читалището гостува на децата от детската градина и училище и ги въведе в чудния свят на книжките.

Фолклорни събори:

- Певческата група на читалището взе участие в ХХ събор на българската песен в Априлци и получи грамота, диплом и сребърен медал в раздел „Фолклор“;

- Певческата група участва и във фолклорната програма на традиционния празник на народната носия „Атанасовден“ в с. Остров.

Мероприятията, които проведохме през годината се случиха благодарение на съзнателната работа на Настоятелството и Проверителната комисия. Освен на тях, искам сърдечно да благодаря на всички онези, които с труд и парични средства помагаха на читалището.

Празника на крушата бе реализиран благодарение на:

Стефан Бурджев, Мария и Тихомир Петрови, Светла Станкулова, Милко Маринов, Йовчо Желев, Мартин Транков, Красимир Атанасов, Даниел Кунов, Драгомир Човиков и Ваньо Транков.

Благодарим на Сашо Печеняков, който представи селото в събора на овцевъдите.

Благодарности на Йовчо Желев, който през годината плащаше хонорара на ръководителя на певческата група, на Мартин Транков, платил членския внос на певческата група.

Благодарности на Пламен Миразчийски монтирал новите етажерките за книги в библиотеката.

За провеждането на Гергьовден благодарности на Красимир Печеняков, осигурил ни живо агне, на Кмета и Сергей Кунов осигурили почерпката на участниците в тържеството, на Мартин Маринков, осигурил превоза на децата от танцовия състав на с.Гиген.

Благодарности на Сашо Печеняков и Цветан Брестенски дарените овцете за двата курбана.

Благодарности на Станимир Миразчийски, Данчо Предушев и Даниел Довляков за това, че когато ни е бил необходим безплатен транспорт те винаги са били насреща.

Благодарности на Колектива на ДСП, на Пена Занкова, Нина Транкова и Певческата група за кулинарните творения с които се представихме на различните участия.

Благодарим на Валя Антонова, която уши навуща за коледарската група.

Благодарност на Детелина Пацова, която организира коледен базар и дари прихода на читалището.

Благодарност на Кмета Ваньо Транков, който издейства от Общината средства за ремонт на библиотеката.

На края, но не на последно място благодарност на жените от певческата група за ентусиазма, с който се включват във всички мероприятия.

Пожелавам на всички здраве, лично и семейно щастие и още много успехи!

С. Крушовене 2023 г.

Снежана Михайлова

Председател на НЧ „Саморазвитие-1887“